പാഡിടാന് പോലും നീ എനിക്ക് സമയം തരില്ല ആദ്യമായി ഓപണിങ്ങിനിറങ്ങുമ്ബോള് സെവാഗിനോട് ദ്രാവിഡ് ഇന്ത്യയുടെ എക്കാലത്തെയും മികച്ച ഓപണിങ് ബാറ്റ്സ്മാന്മാരില് ഒരാളാണ് വീരേന്ദര് സെവാഗ്. ഏകദിനത്തിലും ടെസ്റ്റ് ക്രിക്കറ്റിലും ഒരുപോലെ ടീമിന്റെ വിശ്വാസം കാത്ത താരമായിരുന്നു അദ്ദേഹം. ടെസ്റ്റില് ഇരട്ട ട്രിപ്പിള് സെഞ്ച്വറിയുമായി ലോക റെക്കോര്ഡും താരത്തിനുണ്ട്.ഇന്ത്യഇംഗ്ലണ്ട് ടെസ്റ്റ് പരമ്ബര ലോര്ഡ്സില് പുരോഗമിക്കുന്നതിനിടെ ടെസ്റ്റില് ആദ്യമായി ഓപണിങ്ങിനിറങ്ങിയ ഓര്മ പങ്കുവയ്ക്കുകയാണ് സെവാഗ്. സഹതാരം രാഹുല് ദ്രാവിഡുമായുണ്ടായ രസകരമായ ഓര്മയാണ് സെവാഗ് സോണി സ്പോര്ട്സ് നെറ്റ്വര്ക്കിനോട് പങ്കുവച്ചത്. 2002ല് ഇംഗ്ലണ്ടിനെതിരെ ട്രെന്റ് ബ്രിഡ്ജിലായിരുന്നു മത്സരം. മൂന്നാമനായി ഇറങ്ങുന്നത് ദ്രാവിഡായിരുന്നു. എന്നാല്, താന് ബാറ്റിങ്ങിനിറങ്ങുന്നതിനുമുന്പ് തന്നെ ദ്രാവിഡും പാഡിട്ട് തയാറാകുന്നത് സെവാഗിന്റെ ശ്രദ്ധയില്പെട്ടു. ഇതുകണ്ട് മിണ്ടാതിരുന്നില്ല സെവാഗ്. താന് ഇറങ്ങാനിരിക്കുന്നേയുള്ളൂ, അപ്പോഴേക്കും പാഡിട്ടിരിക്കുന്നതെന്തിനാണെന്ന് സെവാഗ് ചോദിച്ചു. എന്നാല്, സെവാഗിനുള്ള ദ്രാവിഡിന്റെ മറുപടിയായിരുന്നു രസകരം. നീ പാഡിഡാന് പോലുമുള്ള സമയം എനിക്ക് തരില്ല എന്നായിരുന്നു ദ്രാവിഡിന്റെ പ്രതികരണം. ഏകദിനശൈലിക്കാരനായ സെവാഗിന് ടെസ്റ്റില് കൂടുതല് നേരം പിടിച്ചുനില്ക്കാനാകില്ലെന്നായിരുന്നു ദ്രാവിഡ് തമാശയായി സൂചിപ്പിച്ചത്. എന്നാല്, ദ്രാവിഡിന്റെ കണക്കുകൂട്ടല് തെറ്റിക്കുന്ന തരത്തിലായിരുന്നു ആദ്യ മത്സരത്തില് തന്നെ സെവാഗിന്റെ പ്രകടനം. ആദ്യ ഇന്നിങ്സില് 84ഉം രണ്ടാം ഇന്നിങ്സില് സെഞ്ച്വറിയും നേടി അന്ന് സെവാഗ്. അങ്ങനെ കരിയറിന്റെ അവസാനം വരെ ആ സ്ഥാനത്ത് തുടരുകയും ചെയ്തു. പിന്നീട് താന് ബാറ്റ് ചെയ്യാന് പോയതിനു ശേഷമേ ദ്രാവിഡ് പാഡിടാറുണ്ടായിരുന്നുവെന്നും സെവാഗ് പറഞ്ഞു.